In nomine sanctæ et individue Trinitatis. Notum sit cunctis fidelibus christianis per orbem quadrifidum constitutis, quod ego Vualo, in infirmitate maxima constitutus, pro anime meæ remedio, dono Deo et sanctis ejus apostolis Petro et Paulo, ad locum Cluniensem, de mea hereditate quæ sita est in pago Matisconense, unum videlicet mansum in villa vocabulo Cuculaz, quesitum et ad inquirendum, cum omnibus ad se pertinentibus, et servum intus manentem, nomine Durannum, cum filii et filiabus suis. Donant etiam fratres sui, Acardus videlicet, Letaldus, ac filiis ejusdem Vualonis, pro animæ ejus remedio, in die sepulturæ illius, unum mansum qui est situs in villa Buxiaco, quem vocant mansum Raimfredi, cum omnibus que ad sum aspiciunt, quesitum et ad inquirendum, ut deinceps faciant quicquid voluerint monachi de Cluniaco, sine ullo contradicente. Signum Achardi et Letaldi, fratrum ejus, qui hanc donationem et cartam laudaverunt et firmaverunt. S. Josleni, filii Vualonis ejusdem. S. Vuidonis clerici. S. Heinrici. S. Roberti. S. Letaldi. S. Tetbodi. S. Joceranni.